λογισμικό+επιτραπέζιας+τυπογραφίας

=**Λογισμικό επιτραπέζιας τυπογραφίας (DTP) (desktop publishing software)**=

= =

Δίνει τη δυνατότητα στον απλό χρήστη να δημιουργήσει έγγραφα και εκδόσεις επαγγελματικής ποιότητας. Μπορεί να συνδυάσει τις απαιτούμενες εργασίες για την έκδοση π.χ. δημοσιευμάτων -όπως σχεδίαση, διάταξη, στοιχειοθέτηση, τοποθέτηση γραφικών κ.α. Μερικά από τα ιδιαίτερα χαρακτηριστικά που ξεχωρίζουν το DTP από το συνηθισμένο λογισμικό επεξεργασίας κειμένου είναι τα εξής:
 * **Έλεγχος Χαρακτήρων**: μπορεί να μειώσει την απόσταση μεταξύ των χαρακτήρων (σύμπτυξη-kerning) ακόμη και σε ένα μεγάλο μέρος του κειμένου (συνολική σύμπτυξη-tracking).
 * **Έλεγχος Γραφικών**: μπορεί να ελέγξει με ακρίβεια την τοποθέτηση των γραφικών στο κείμενο καθώς και τα εφέ που μπορούν να διαφοροποιήσουν το αποτέλεσμα.
 * **Έλεγχοι Διάταξης Σελίδων και Εγγράφου**: σχεδιασμένο κυρίως για εκδότες. Ένα παράδειγμα είναι οι κύριες σελίδες (master pages) όπου ξεχωρίζονται τα δεδομένα που προσθέτει ο χρήστης από τα κοινά χαρακτηριστικά των σελίδων (αριθμοί σελίδων, επικεφαλίδες κ.α.).
 * **Έλεγχοι προεκτύπωσης**: είναι η ικανότητα προετοιμασίας εγγράφων για το μηχάνημα εκτύπωσης ρυθμίζοντας παραμέτρους όπως ο καθορισμός χρωμάτων.

Δημοφιλή πακέτα λογισμικού είναι το PageMaker και το Framemaker της Adobe, το QuarkXPress κ.α.